钦定古今图书集成/明伦汇编/氏族典/第021卷 > 《廖用贤尚友录》 > 蒙诏
## 钦定古今图书集成/明伦汇编/氏族典/第021卷 > 《廖用贤尚友录》 > 蒙诏

按《广东通志》：“诏字廷纶，番禺人。嘉靖壬戌登进士第，
授行人司，选监察御史，差巡延庆、宣大，威惠翔洽，议
处极横，宗室正纪纲，弭宿弊，宪纪大振。转巡浙直漕
粮，出按八闽，贪吏望风解绶。升浙江宪副，巡视海道，
岛屿澄清。历参政、宪使、左布政使，奉宣德意，丕釐法
纪，政声茂著。升都察院右佥都御史，提督南、赣、汀、韶”
军务；凡地方利病，辄上封事以闻。敏直端亮，肃然有
大臣风度。寻被论归。